AJAVAATLEJAD Amir Tsarfati ja Jonathan Hessen
Shalom ja tere tulemast saatesarja Ajavaatlejad.
Minuga on Amir Tsarfati, ühenduse Behold Israel asutaja.
Aitäh osalemast!
Alustame palvega ja seejärel jätkame oma teemadega.
Isa, aitäh, et oled algus ja lõpp,
alfa ja oomega, alef ja tav.
Ütlesid kogu oma loomistöö kohta, et see oli hea.
Ilmutad juba alguses, mis saab juhtuma lõpus.
Kui uurime maailma sündmusi Su Sõna valguses,
palume Su Pühal Vaimul meid juhtida
ja meid aidata, et võiksime tuua lohutust, selgust,
ülesehitust ja julgustust Kristuse ihule.
Palume seda Jeesuse nimel. - Aamen ja aamen.
Möödunud kuu jooksul pärast meie eelmist saadet,
on Lähis-Idas leebelt öeldes palju asju juhtunud.
USA president Joe Biden
pidas välisministeeriumis esimese kõne välispoliitika teemal.
Saudi Araabia ja Jeemeni kõrval... - Lähis-Ida ei eksisteerinud.
Iisraeli ei mainitud.
Võrreldes... - Eelmiste valitsustega.
Paljude varasemate valitsustega, alates president Trumpist
kuni Obama, George W. Bushi ja Bill Clintonini.
Nad kõik helistasid peaaegu kohe esimesel nädalal.
See oli vägagi kooskõlas signaalidega,
mida Bideni valitsus on tahtnud maailmale saata.
Esmalt tugevdab see suhteid võtmepartnerite ja -liitlastega,
eelkõige eurooplastega,
Suurbritannia ja EL-i riikidega, Prantsusmaa, Saksamaa
ja teiste riikidega EL-is.
Samuti vesteldakse võtmeliitlastega idas,
eelkõige Lõuna-Korea, Jaapani ja Austraaliaga.
Lisaks liigutati rõhuasetust ja ressursse,
suurel hulgal kaitseministeeriumi ressursse,
Lähis-Idast CENTCOM-i regioonist itta EASTCOM-i,
eelkõige Lõuna-Hiina merele, kus käib tugev võimuvõitlus.
Suletud uste taga mainitakse muidugi,
et Lähis-Ida on endiselt tähtis Hiina tõttu.
Hiina, kes on tänapäeval USA suurim väljakutse,
sõltub vägagi Lähis-Ida metallist, naftast ja paljust muust.
Sellest hoolimata ja seni nähtu põhjal
pole Bideni valitsus kahjuks oma kaarte õigesti mänginud,
kui mõtleme sellele,
et dünaamika on pärast Obama aega märgatavalt muutunud.
Praegune president oli Barack Obama asepresidendiks.
Obama valitsusest on tulnud teisigi, nagu Antony Blinken
ja William Burns, kes oli toona asevälisminister.
Paljud unustavad, et Burns oli see,
kes edendas ÜRO Julgeolekunõukogu resolutsiooni 1929,
millega Iraanile sanktsioonid kehtestati.
Burns oli üks "Iraani-kullidest",
enne JCPOA heaks kiitmist 18.10.2015.
Seda tuntakse ka Iraani tuumalepingu nime all.
Mõtleme peamistele muredele Iisraelis.
Esmalt, kuidas reageerib Bideni valitsus Iisraeli muredele?
Seni on valitsuste vahel peetud kolm vestlust.
USA välisminister Antony Blinken
vestles Iisraeli välisministri Gabi Ashkenaziga.
Kaitseminister Austin vestles kaitseminister Gantziga.
Lisaks sai peaminister Netanyahu umbes tunnise telefonikõne,
kus käsitleti erinevaid teemasid.
Põhimõtteliselt Netanyahule lihtsalt teatati,
mida USA Iraani ja teiste asjade suhtes plaanib.
USA valitsus väljendas avameelselt,
et kavatseb keskenduda diplomaatilistele aspektidele.
Enne kui asume Piibli perspektiivi juurde
meie tänaste tähelepanekute suhtes,
tahaksin üle vaadata neli elementi.
Esimene on Iraan, kes on Iisraeli võtmeväljakutse.
Teine on Türgi.
Olen vestelnud luureametnike
ja kõrgete kaitseametnikega
Türgi kavatsuste teemal.
Türgi kompab lähenemisvõimalusi Iisraeliga,
kuna kardab, et Bideni valitsus ei suhtu soosivalt
president Erdogani AKP parteisse.
Samal ajal püüab Türgi Iraanist distantseeruda.
Mõned luureametnikud on kinnitanud meile,
et Türgi ja Iraan
ning Iraani toetatud rühmitused Iraagis on kokkupõrkekursil.
Äkitselt on Türgil ja Iisraelil teatud mõttes ühiseid huve.
Mõlemad riigid on ühel nõul,
et tahavad ära ajada šiiitide relvastatud rühmitusi
Hashd al-Shaabit (Rahvamobilisatsiooniüksused),
selle suurimat gruppi Kata'ib Hezbollah't ja teisi Süürias.
Näib, et asjad on muutumas ka Liibüas.
Täpselt 5. veebruaril
toimus hääletus,
kus Liibüa sai uue presidendi
ja rahvusvaheliselt aktsepteeritud vahevalitsuse,
mida toetab Türgi.
Olukord Lähis-Idas on pidevas muutumises.
Kaardipakki segab mitu üheaegset arengusuunda.
Ka Jeruusalemmas on olukord ebaselge.
Seda tasub meeles pidada. Valimised on nurga taga.
Alustame Iraanist. Milline on Iraani olukord?
Vaatame salmi,
millega tegeleti TV7 saates "Mu venna hoidja",
mis hiljuti eetris oli.
Saates räägitakse tööst tagakiusatud kristlaste seas
moslemienamusega maades.
Saates oli külas ühenduse Iran Alive juht Hormoz Shariat.
Ta keskendus olukorrale Eelami perspektiivist.
Avame koos vaatajatega Piiblist Jeremija raamatu 49. peatüki.
Keskendume salmile 38.
Julgustan lugema kogu kirjakohta, salme 34-39.
Siin öeldakse: "Ja ma asetan oma aujärje Eelamisse
ning hävitan sealt kuninga ja vürstid, ütleb Issand."
See on Iraanis. - Eelam on väike piirkond Iraanis.
See asub Pärsia lahe rannikul.
Seal on ka Bushehri tuumareaktor.
Eelam oli kuningriik, mida enam ei eksisteeri.
See eksisteeris Vanas Testamendis, Estri raamatus.
Sellega on seotud mh kuningas Artakserkses.
Eelamlasi oli nelipühipäeval ka Jeruusalemmas,
nagu võib lugeda Apostlite tegude raamatu 2. peatüki 9. salmist.
Seal mainitakse partlasi, meedlasi ja eelamlasi.
Eelamlased ja Eelam olid osa sellest,
mida täna nimetatakse Pärsiaks või Iraaniks.
Usun isiklikult,
et kui vaatame lõpuaegade prohveteeringuid,
peame vaatama kaugemalt ja nägema kogu Pärsiat.
Pärsia on see, mida mainitakse Hesekieli sõjas.
Ma ei ole prohvet,
kuid võimalik, et pärast seda,
kui Issand hävitab või võidab Pärsia,
tõuseb Eelamisse uus kuningriik.
Ma ei tea kindlalt. Kindel on, et Eelamit pole enam.
Tore on see, et Vanas Testamendis
ja hiljem Uues Testamendis
mõistis Jumal nende üle esmalt kohut ja hiljem tulid nad Jeruusalemma
ning kuulsid evangeeliumi Apostlite tegude 2. peatükis.
Nagu tead, vaatleme tänapäeva Iraani.
Iraan pole Iisraeli sõber.
Iraan sepitseb päeval-ööl, kuidas Iisraeli maa pealt hävitada.
Bideni valitsus, millest kohe rohkem räägime,
on eelmisest valitsusest täiesti erinev.
USA Lähis-Ida poliitika on selgelt muutunud,
kuigi nad pole täielikult naasmas sinna,
et saadaks taas suurel hulgal vägesid.
Osaliselt jätkatakse eelmise valitsuse suunda.
Nüüd on USA võtmeliitlased
lükatud USA huvides teatud mõttes kõrvale.
Välisministeerium märkis, et väärtused ja huvid ühendatakse.
Sellel on muidugi rohkest tagajärgi.
Ka Hiina on hakanud äkitselt siin oma huve jõuliselt ajama.
Naasen korraks veel Eelami juurde.
Jeremija jätkab salmis 39: "viimseil päevil".
Vestlesime lühidalt enne saadet.
Selgita neile, kes asja ei tunne.
Kas "viimseil päevil" ei tähenda lõpuaegu tulevikus?
Mitte alati. Heebrealaste 1. ptk algul öeldakse:
"Jumal, kes muiste palju kordi ja mitmel viisil rääkis
esivanematele prohvetite kaudu,
on nüüd päevade lõpul meile rääkinud Poja kaudu,
kelle ta on seadnud kõigi asjade pärijaks."
Päevade lõpp algas siis, kui Jeesus tuli maailma
täitma kõike, mida prohvetid olid rääkinud.
Mida tähendavad "viimsed päevad"?
Jumala prohveteeringute ja tõotuste täitumist.
Kõik pole veel teostunud.
Osa on juba täitunud.
Prohveteeringud Messia esimese tulemise kohta on juba täitunud,
prohveteeringud ülesvõtmisest ja teisest tulemisest veel mitte.
Jesaja 46:9-10: "Mina olen Jumal ja kedagi teist ei ole,
mina olen Jumal ja ükski ei ole minu sarnane;
kes algusest alates kuulutab lõppu
ja aegsasti ette, mida veel ei ole tehtud".
Osa asju on toimunud, osa veel mitte.
Usun, et kui Kristus tuli, nagu Heebrealaste 1 räägib,
algasid sellega viimsed päevad.
Eelamlased nelipühipäeval Jeruusalemmas
esimesel sajandil
olid osaliselt juba viimsete aegade täitumine.
Nii ütleb Piibel.
Lasen tavaliselt Piiblil enda eest rääkida ja end ise tõlgendada.
Kui ma mõnes kohas midagi ei mõista,
vaatan, mida selle kohta öeldakse mujal.
Räägime nüüd Türgist. Rääkisime neist ka eelmine kord.
Iisrael ja Türgi pole sõbrad.
Erinevalt majandussuhetest enne koroonaviirust,
ma ei räägi praegusest olukorrast koroona varjus,
mis olid üsna head.
Iisraelil ja Türgil oli häid ärisuhteid,
eriti ehitussektoris.
Paljud Tel Avivi tõusnud ehitistest
on Türgi firmade ehitatud.
Turkish Airlines on tähtsamaid lennufirmasid,
mis toob Iisraeli kaupa ja seda Iisraelist välja toimetab.
Kuid hoiakud on ebasõbralikud
Türgi presidendi ja peaminister Netanyahu vahel.
Valimistel enne viimaseid valimisi,
valitsuskriisi teistel või kolmandatel valimistel
võrdles Benny Gantz Netanyahut Erdoganiga.
Türgis võidakse seda pidada Erdogani suhtes solvanguks,
kuid Iisraelis peetakse seda solvanguks Netanyahule.
Maade vahel on palju lugupidamatust,
kuigi oma armeekontaktidega vestledes ilmneb,
et Iisrael väidetavalt austab Türgi armeed
riikide ajalooliste suhete tõttu
kuni 2009. aasta ja Mavi Marmara intsidendini.
Näib siiski, et riigid on lähenemas.
Iisraeli väitel on Türgi valmis suhteid erinevail põhjustel normaliseerima.
Iisrael suhtub sellesse kahtlevalt. Asja suhtes on kaks koolkonda.
Üks näeb seda strateegilise huvina Iraani vastu.
Teine, oluline koolkond
peab seda probleemiks ja takistuseks lähedaste Egiptuse suhete tõttu.
Egiptus on regioonis Türgi peavaenlane.
Sama käib ka Kreeka ja Küprose kohta.
EastMed-i gaasijuhtme ja Vahemere idaosa foorumi asjas
ning suhteis AÜEga,
kes on Türgi peavaenlane Pärsia lahel.
Sel teemal on palju aspekte. Kuidas Piibel neisse suhtub?
Kas see kujutab mingit muutust?
Piiblis Hesekieli 38. peatükis
on tänapäeva Türgi Gomer ja Toogarma sugu.
Ta on kahtlemata osa Iisraeli ründavast koalitsioonist.
Pärsia, Türgi, Iraan, oletatavalt Venemaa ja Liibüa,
kellest kohe räägime, ja Kush.
Kush võib heebrea keeles viidata Etioopiale või Sudaanile.
Kui vaatame seal tänast olukorda,
on Sudaanil Iisraeliga mingisugune rahulepe.
Kuid iial ei või teada. Rahu sõlminud pool
võib kaotada võimu ja leping võidakse tühistada.
Asjad võivad muutuda. Nii palju võin öelda,
et Türgit võib vaadelda nii makro- kui mikrotasandil.
Üks individuaalne vaatenurk on,
et Türgi võib vajada Iisraeli,
sest hetkel pole Türgi suhted USAga kuigi head.
Aga laiemas perspektiivis, vähemalt Erdogani võimu ajal,
on Türgil suured laienemisplaanid
nii merel kui maismaal.
Ärgem unustagem, Türgi tahab kalifaati endale tagasi.
Ta tahab olla sunniitliku maailma juht.
Ta tahab tagasi Osmanite riigi aegu.
Nad ei püüagi seda varjata.
Mis mind puudutab, siis...
Venemaal on muide hetkel Iisraeliga head suhted.
Aga tuleb päev, kui Venemaa valitseja arvab,
et tema huvidest lähtuvalt on parem Iisraeli röövima tulla
kui Iisraeliga sõber olla.
Juhid ja riigid kalkuleerivad alati, mis neile kasulikum on.
Hetkel pole Türgi ehk Iisraeli suurim vaenlane,
nagu ehk Iraan.
Türgi mõistab, et Iisrael soosib hetkel Kreekat ja Küprost.
Alati kui Türgi meile mingi ettepaneku teeb,
allkirjastame uusi lepinguid kreeklaste ja küproslastega.
See räägib nii mõndagi.
Olen nõus. Ütlen alati oma Türgi sõpradele,
et siin Iisraelis muretsetakse,
kuidas reageerivad Kreeka ja Egiptus.
Kui tekib mingi tüli, mitte tingimata täieulatuslik sõda,
seisab Iisrael vajadusel oma liitlaste kõrval.
Üks huvitav asi.
Mainisid Gomerit. Siin öeldakse:
"Paras, Kush ve Put itam kulam magen ve kovba."
Ehk Paras, Kush ja Puut, kõigil neil on kilp ja kiiver.
"Gomer vekol agapeha",
mis tähendab 'Gomer ja kõik selle küljed'.
Ingliskeelses Piiblis seisab: "Gomer ja kõik selle väed."
Nii siin öeldakse. - "Agapeha" ei ole 'väed'.
Jah. See tähendab osi. - Täpselt. Osi.
See on huvitav,
sest kol agapeha tähendab seega ka selle palgasõdureid Süürias.
Türgi relvajõud on Hashd al-Shaabi osa.
Kõiki Hashd al-Shaabi liikmed ei toeta Iraani.
Suurim Hashd al-Shaabi kuuluv grupp toetab Iraani.
Mõned rühmitused
järgivad Iraagi ajatollat.
See on neile tähtsam.
Hashd al-Shaabis on ka kristlaste relvajõude,
keda toetavad teised riigid, nagu Armeenia.
Seega kuulub sinna erinevaid Türgi vägesid,
keda toetavad eelkõige Türgi
ja erinevad organisatsioonid.
Näib nagu kõik erinevad rühmitused,
kõigi oma osadega, agapeha,
võiksid hõlmata ka Azerbaidžaani,
kuigi too on Iisraeli lähedane liitlane.
Tekib küsimus, kui laialt tuleks asja tegelikult jälgida.
Me ei tea. Kui Piibel mainib Gomerit,
ei tähendanud Gomer toona tervet Türgit.
See oli palju väiksem piirkond.
See võib olla Gomer, algupärane ala ja sellega ühendatud piirkonnad.
Seda on võimatu teada.
Aga üht asja tean sellest hetkest, kui Iisraeli rünnatakse.
Kui loeme Piibli teksti,
võime vahel õppida ka sellest, mida meile ei räägita.
Esmalt ei hakka ükski riik Iisraeli sõjaliselt kaitsma.
Teiseks on mõned riigid, kes rünnakute vastu protesteerivad.
Need on Seeba ja Dedan, Tarsise kaubitsejad
ja Tarsise noored lõvid. Paljud usuvad,
et Seeba ja Dedan on piirkond AÜEst Saudi Araabiani.
Araabia ehk Pärsia laht.
Tarsise kaupmehi peetakse eurooplasteks, EL-iks.
Tarsis võib olla Hispaania ja Lääne-Euroopa.
Kuid keegi ei aita. - See võib olla Kreeka.
Tähelepanuväärne on see, et Iisraeli ründab viis riiki.
Mõned protesteerivad selle vastu,
kuid keegi ei aita Iisraeli peale Jumala.
Ta alandab Iisraelimaal kõiki ründajaid.
Piibel ütleb peatüki viimases salmis:
"Teen ennast tuttavaks paljude paganate silme ees.
Ja nad saavad tunda, et mina olen Issand."
See on siin suurepärane.
Seepärast seisab Jumal alati Iisraeli kõrval.
Mitte sellepärast, et Iisrael oleks täiuslik, hea või püha.
Ei. Selle kaudu, mida Jumal Iisraelile teeb,
annab Ta rahvastele teada, et Tema on Issand.
Ja ngu võib selgelt näha,
mõistab Ta nende kõigi üle kohut.
Sellest saab kõike muud kui konventsionaalne sõjapidamine.
Algusest peale, arvates salmist 19 edasi
kuni lõpuni välja on maavärinaid ja taevas sünnib asju.
Ta ei saada meile appi lennukikandjat USS Nimitz
või muud varustust. See pole nagu Yom Kippuri sõjas,
kus Richard Nixon saatis meile appi kõikvõimalikke asju
lahinguis süürlaste ja egiptlastega.
See saab olema hämmastav. Kuid pane tähele, et ka siis veel...
Iisrael võib olla eufoorias.
Ta on ilmselt elevil Jumala suhtes.
Aga kuna tal on endiselt religioon, mitte suhe,
valivad nad religioossed asjad.
Religioossus pimestab neid nägemast Jeesuse tõde,
ja nad on altimad uskuma antikristuse valet.
Need on messiaanlikud ajad.
Jumal võitis sõja. Uus juht maailmas lubab Jeruusalemma templi ehitada.
Rahu maa peal. Õitseng. See on täielik pettekujutlus.
Nad tõesti arvavad, et too isik on messias.
Aga kui ta läheb templisse ja ütleb, et on jumal,
lahkuvad need, kes seda valet ei usu.
Milline pilt sellest tuleb!
Saateaega on veel poolteist minutit.
Oleks meil veel aega rääkida ka Egiptusest.
Hetkel keskendub USA rääkima väärtustest
ja humanitaarsetest teemadest.
Inimõigustest. - Täpselt.
Samal ajal võitleb Egiptus Moslemivennaskonna
ning Ansar Bait al-Maqdise ja Wilayat Sinai rühmituste
ning ka nendega ühinenud hõimude vastu.
Näib nagu asemele tuleksid Hiina ja Venemaa.
Nad ütlevad: "Meid ei huvita, mida teete,
kui see on teie huvide ja riigi julgeolekuga kooskõlas.
See ei häiri meid. Tahame ühiselt teie riiki ehitada."
See on meelitav sellistele riikidele nagu Saudi Araabia. - Ja Egiptus.
Täpselt. Egiptusele ja Türgile.
Türgi signaliseerib USA-le:
"Võime olla teie liitlased NATOs, kuid mitte iga hinna eest.
Kui te ei taha kaitsta meid meie vaenlaste vastu,
ei kaitse meiegi teid ja vaatame Hiina suunas."
Hiina on vägagi valmis regioonis oma kohalolu tõhustama.
Tänaseks on meie aeg otsas.
Ootan innukalt järgmist kuud,
kui saame vestlust jätkata. Aitäh sulle!
Aitäh, head vaatajad! Jumala õnnistust! Järgmise korrani!
Tõlge: Monika Jaaguri